Rikunarita-ORG/Wikinium huggingface dataset:
# Taakanon

Takano ketupat id sawat piring
Salad tongokinotuan om keju
**Taakanon** nopo nga roromu di milo akanon i koubasanan do kiharo karbohidrat, lunok, waig om/toi ko' inumon do tulun om nogi dupot montok maganu nutrien/kounsikahan.

Kogumuan tinaru nopo nga' haro nasankan koubasanan sondii: koubasanan om pogogonsok di poimbida, kopoguluanan dan koubasan. Ponoriukan kokomoi diti pinungaranan gastronomi . Ponoriukan kokomoi taakanon nopo lohowon sabaagi do sains taakanon.

Roromu di noroitan tolonon do organisma om diasimilasi do sel-sel organisma montok manahak ginoris, popotindohoi kopooposion, toi ko' mongunsub sinunion. Monikid dupot kiwaa woyo pangaangakanan di mogisuusuai montok momogonop kosukupan metabolisme ogingo diolo', kumingkiap montok momogonop pisuk ekologi pointantu id suang konteks geografi pointantu.

## Koonuan taakanon

Osomok no do toinsanan taakano nopo nga' aanu mantad susumuni toi ko' tayam. Om milo noggi poboroson do osomok no oinsanan i poimpasi koumbal poposiliu do taakanon, i akanon sabaagi do diet toi ko' ababayan amal do tongotulun.

## Sukuon
# Agama

**Agama** nopo nga kopogowit rati do kotumbayaan kumaa kinorohingan, toi ko ahal-ahal do osundu miagal ko kinoringan. Kotumbayaan di nogi nga adadi do koubasanan kumaa iso-iso tinimungan tongoulun. Mantad di, agama om kotumbayaan nopo nga duo kawo rati di kiwaa pionitan di bobos taralom. Nga agama lobi kopogowit do rati di alaab, iri no tu koponuku do sistem kotumbayaan di kohesif, nga kepercayaan nopo nga kokomoi aspek do kinoringan.

Mogisusuai Simbol Agama id Pomogunan
### Kotumbayaan Booyungan Dusunik id Sabah

Tulun Dusun di pogulu nopo nga otumbayaan do toinsanan it poimpasi kikoduduo. Baino nopo dii, kogumuan tulun Dusun kiugama miagal do Katolik om Silam. Nga haro nogi it pinopotilombus do tinungkusan kotumbayaan diolo.

Otumbayaan tulun Dusun do haro apat koduduo id pomogunan. Iti nopo nga it Minamangun, Koduduwo, Tombiruoh om Rogon. Montok tulun Dusun Tungku, lohowon diolo tasab do Doto.

Otumbayaan yolo do Minamangun ih minanak koduduwo tawasi montok toinsanan it poimpasi. Otumbayaan nogi yolo do Rogon ih mogowit kosusaan kumaa toinsanan tulun. Otumbayaan tuhun bansa Rungus id kudat do Rogon pointongkop doid nonggo nopo miagal doid bawang, watu, puun, walai, ropuhan, lagit, tawan om ogumu po wagu.

Kirogon di mongigira om tanak tonini. Ngaran nopo do Rogon diti nga Rinumindop toi ko Rogon Lagit, Rumana, Pampang, Omopodon, Sorumbohon, Rogon Rasam, Sinakambang toi koh Rogon Tontoluhan, Linopiya om Sinimbulang toi koh Rogon Tondu, Tutumolong, Tambaaig, Kolinipau toi koh Rogon Bawang, Pangambal om Yongkomiyan toi koh Rogon Walai, Yangkabatak toi koh Tanak Rogon, Bukakaron toi koh Tama Rogon, Yangkabatuk, Mahani om Masanggong toi koh Rogon Dapur.

Otumbayaan tulun Dusun do sumakit sosongulun tu nosumpit isio do tangaanak Rogon it mimpanau. Olingasan isio nung mokiampun isio do Rogon dilo. Ilo no do nokuro tulun Dusun kaanu yolo do monongkiboros miampai Rogon maya tondu ih lohowon diolo do Bobolian.

Asawat pongintangan do tondu id mato do tulun Dusun tu yolo no it kaanu do monongkiboros miampai Minamangun. Sumambayang yolo miampai iso kakamot it roitan do komburongoh. Kakamot diti winonsoi mantad bosi, lunsing tonini om nogi raan tonini (Komburongoh). Gonding toi sukuon winonsoi mantad nipon bakas toi bohuang, watu tonini om gamut kayu.

## Galeri

* Gereja Katolik id Damascus Syria
* Gereja Kristian Orthodox id Belz
* Gereja Kristian Protestant id Tarnowskie Góry
* Masjid id Instanbul, Turkey
* Kuil Hindu id Hunsur
* Kuil Buddha id Bangkok, Thailand